b"\n_START_ARTICLE_\nThe Dark Side of the Moon Live\n_START_PARAGRAPH_\nThe Dark Side Of The Moon Live er en turn\xc3\xa9 den tidligere frontfiguren i Pink Floyd, Roger Waters, fremf\xc3\xb8rte fra sommeren 2006 til sommeren 2007. Turneen ble senere utvidet med flere konserter i 2008, bl.a. Nederland 11. mai og Danmark 13. mai. \xc3\x85pningskonserten i Portugal ble vist p\xc3\xa5 TV foran millioner av seere og 70\xc2\xa0000 s\xc3\xa5 konserten live. Den 12. juni og 14. juli var Nick Mason ogs\xc3\xa5 med p\xc3\xa5 del to og ekstranummerne. Konserten 14. juli ble filmet til en mulig DVD. Waters og hans band fremf\xc3\xb8rte hele Dark Side Of The Moon-albumet som del to av konsertene, og en blanding av Pink Floyd's klassikere og hans  egne solol\xc3\xa5ter som del \xc3\xa8n. Som ekstranummer spilte han utelukkende l\xc3\xa5ter fra The Wall."